  Виталий Пронин 24-тӥ декабре Ижысь «Чекерил» комплексын Г. Кулаковалы сӥзем куасэн бызьылонъя марафон ортчоз. Отчы пыриськыны мылкыд карисьёс пӧлысь одӥгез - Иван Черезов. Иван Черезов куасэн бызьылонъя ӵошатсконэ пыриськыны мылкыд каремзэ ивортӥзКуасэн бызьылӥсьёслы ӵектэмын 2, 10, 30, 50 иськемын кужымзэс мертаны. Вожвылъяськонэ быдэс предприятиос но пыриськыны быгатозы. Ӵошатскон кутскоз 10 час 30 минутэ. Нырысь ик стартэ потозы 2 иськеме бызьылӥсьёс, отӥяз воргоронъёс - 50 иськеме, нылкышноос - 30 иськеме. 11 час 10 минутэ кутскозы эстафетаос.Куасэн бызьылонъя ӵошатсконэ пыриськыны мылкыд каремзэ нырысь ик ивортӥз Удмурт Республикалэн Тӧроез Александр Бречалов но Иван Черезов.Иже лыктозы Москваысь, Санкт-Петербургысь, Пермьысь, Казаньысь спортсменъёс. Та вакытэ спортсменъёсты пусъё http://kulakovamarathon.ru/ сайтын. 23-тӥ декабре 9 часысен 21 часозь, 24-тӥ декабре 8 часысен 10 часозь «Чекерил» комплексын пусйиськыны луоз на. Ужрадэ пыриськон понна дун тыроно. 16-тӥ ноябрьысен 15-тӥ декабрёзь солэн дуныз ичигес. 50 но 30 иськеме бызьылон понна 1 сюрс 200 манет, 10 но 2 иськем понна 700 манет тыроно. Эстафетае пыриськись огазеяськонъёслы дун - 3 сюрс 600 манет. 16-тӥ -23-тӥ декабрьысен дун 200 манетлы йылоз, нош командаос 4 сюрс 500 манет тыроно луозы.Сергей Захаров Туспуктэм: udmurt.ru    Теги: марафон  